b'\n_START_ARTICLE_\nMatabang Gasuklay\n_START_PARAGRAPH_\nAng Matabang Gasuklay (Ingles: Fertile Crescent) ay isang rehiyon sa Malapit sa Silangan o Kalapit ng Silangan, na kinasasamahan ng Lebanto at Mesopotamya, at kadalasang idinagdag papuntang Mababang Ehipto bagaman hindi tama. Itinuturing ang Mesopotamya bilang uguyan ng kabihasnan at nakatanaw ng pag-unlad ng pinakamaagang mga sibilisasyon ng tao at siyang sinilangan ng pagsusulat at ng gulong. Malawakang umuugma ang rehiyon ng Gasuklay na Mataba sa pangsangayong Irak, Sirya, Libano, Israel, Kuwait, Hordan, timog-silanganing Turkiya at kanluran at timog-kanlurang Iran. Nagmula ang paggamit ng katawagang Fertile Crescent mula sa "Ancient Records of Egypt" ("Sinaunang mga Tala ng Ehipto") ng arkeologong si James Henry Breasted ng Pamantasan ng Tsikago noong bandang 1900. Pinangalanan ng ganito ang rehiyon dahil sa mayaman o matabang lupain nito at sa hugis na gasuklay.'